2009 m. Europos krepšinio čempionatas
2009 m. Europos krepšinio čempionatas (EuroBasket2009) – 36-tas vyrų Europos krepšinio čempionatas, vykęs 2009 m. rugsėjo 7-20 d. Lenkijoje. Ši šalis jau antrą kartą priėmė stipriausias Europos vyrų krepšinio rinktines. Pirmą kartą Lenkija Europos krepšinio čempionatą rengė 1963 m. ir tada jie iškovojo aukščiausią savo kada nors pasiektą vietą pirmenybėse – sidabro medalius. Čempionate debiutavo Jungtinės Karalystės rinktinė, kurią vedė NBA krepšininkai. Bei pirmą kartą nuo 1961 m. į čempionatą nepateko italai, kurie neįveikė kvalifikacinio turnyro dėl paskutinės vietos. Ją iškovojo prancūzai atsakomosios rungtynėse įveikę belgus. Ispanija pirmą kartą laimėjo Europos krepšinio čempionatą finale įveikusi Serbijos rinktinę rezultatu 85-63. Graikai iškovojo bronzą mače dėl trečios vietos įveikę Slovėnijos krepšininkus rezultatu 57-56. Šio turnyro naudingiausio žaidėjo titulas (MVP) atiteko ispanui Pau Gasol. Šio čempionato simboliu tapo stumbras Mieszko.